arnastofnun/IGC-2024 huggingface dataset:
S-54/2018

Mál þetta, sem var dómtekið 17. maí, höfðaði héraðssaksóknari hér fyrir dómi þann 22. mars sl. með ákæru á hendur E-kvk-þgf Þ-kvk-þgf H-kvk-þgf, ..., Akureyri;

„fyrir brot gegn valdstjórninni, með því að hafa að kvöldi miðvikudagsins 2. ágúst 2017, á Sjúkrahúsinu á Akureyri við Eyrarlandsveg, slegið [A], sem var við skyldustörf sem hjúkrunarfræðingur, með flötum lófa hægra megin í andlit, með þeim afleiðingum að hún hlaut af þreifieymsli yfir gagnaugasvæði hægra megin í andliti.

Telst þetta varða við 1. mgr. 106. gr. almennra hegningarlaga nr. 19/1940.

Þess er krafist að ákærða verði dæmd til refsingar og til greiðslu alls sakarkostnaðar.

Einkaréttarkrafa:

Af hálfu [A], er þess krafist að ákærða verði dæmd til að greiða henni miskabætur að fjárhæð 1.500.000.- krónur auk vaxta af þeirri fjárhæð samkvæmt 8. gr. vaxtalaga nr. 38/2001 frá tjónsdegi, 2. ágúst 2017, og fram til 2. nóvember 2017, en frá þeim degi að viðbættum dráttarvöxtum skv. 1. mgr. 6. gr. laga nr. 38/2001 til greiðsludags. Þá er gerð krafa um að hin ákærða verði dæmd til að greiða [A] lögmannsþóknun við að halda fram bótakröfu þessari, en áskilinn er réttur til að leggja fram málskostnaðarreikning fyrir dómi.“

Gerð var dómsátt um bætur við þingfestingu málsins.

Ákærða hefur komið fyrir dóm og játað sök. Með játningu hennar, sem ekki er ástæða til að efa að sé sannleikanum samkvæm, er nægilega sannað að hún hafi gerst sek um þá háttsemi sem í ákæru er lýst og þar er rétt heimfærð til refsiákvæðis. Verður lagður dómur á málið án frekari sönnunarfærslu en þegar hefur farið fram, með heimild í 164. gr. laga nr. 88/2008.

Ákærða hefur lagt fram gögn um að hún hefur átt við veikindi að glíma og jafnframt að hún hefur lagt sig fram um að leita sér lækningar. Þá hefur hún samið um greiðslu bóta og kveðst iðrast verksins mikið. Verður litið til þessara atriða við ákvörðun refsingar.

Þann 30. nóvember 2017 var ákærða dæmd í 45 daga fangelsi, skilorðsbundið í tvö ár, fyrir brot gegn 1. mgr. 217. gr. almennra hegningarlaga. Ber nú að taka skilorðsdóminn upp, sbr. 60. gr. sömu laga og dæma refsingu í einu lagi eftir reglum 77. gr. laganna. Refsing ákærðu ákveðst samkvæmt þessu fangelsi í þrjá mánuði, sem rétt þykir að skilorðsbinda eins og greinir í dómsorði.

Ákærða verður dæmd til að greiða þóknun skipaðs verjanda síns, I-kk-ef Þ-kk-ef lögmanns, sem ákveðst eins og greinir í dómsorði að virðisaukaskatti meðtöldum.

Dóm þennan kveður upp E-kk-nf S-kk-nf dómstjóri.

D Ó M S O R Ð :

Ákærða, E-kvk-nf Þ-kvk-nf H-kvk-nf sæti fangelsi í þrjá mánuði en fresta skal fullnustu refsingarinnar og hún falla niður að liðnum tveimur árum frá uppsögu þessa dóms að telja, haldi ákærða almennt skilorð 57. gr. almennra hegningarlaga nr. 19/1940 með áorðnum breytingum.

Ákærða greiði þóknun skipaðs verjanda síns, I-kk-ef Þ-kk-ef lögmanns, 182.764 krónur.
S-65/2018

Mál þetta, sem var dómtekið í gær, höfðaði lögreglustjórinn á Norðurlandi eystra hér fyrir dómi þann 2. maí sl., með ákæru á hendur H-kvk-þgf S-kvk-þgf G-kvk-þgf, kt. ..., án skráðs heimilis,

,,fyrir þjófnað, með því að hafa föstudaginn 20. október 2017, í versluninni Púkanum að Hafnarstræti 101 á Akureyri, stolið svartri DC peysu að andvirði kr. 14.990.

Telst þetta varða við 1. mgr. 244. gr. almennra hegningarlaga nr. 19, 1940.

Þess er krafist að ákærða verði dæmd til refsingar, til greiðslu alls sakarkostnaðar.“

Ákærða sótti ekki þing, þrátt fyrir að hafa verið birt fyrirkall. Þar var þess getið að málið kynni að verða dæmt að henni fjarstaddri, sbr. 1. mgr. 155. gr. laga nr. 88/2008. Er því heimilt samkvæmt 1. mgr. 161. gr. sömu laga með áorðnum breytingum að leggja dóm á málið að ákærðu fjarverandi, enda varðar brot ekki þyngri viðurlögum en þar er áskilið í a-lið og framlögð gögn verða talin nægjanleg til sakfellingar. Verður ákærða sakfelld fyrir þá háttsemi sem henni er gefin að sök í ákæru og þar er rétt heimfærð til refsiákvæðis.

Ákærða hefur nú ítrekað auðgunarbrot og rofið skilorð. Hún var dæmd þann 12. júní 2017 í 30 daga fangelsi, skilorðsbundið í tvö ár, fyrir brot gegn 1. mgr. 244. gr. almennra hegningarlaga og ákvæðum laga um ávana- og fíkniefni. Þann 22. febrúar sl. var hún dæmd til að greiða sekt að fjárhæð 390.000 krónur fyrir brot gegn lögum um ávana- og fíkniefni og að lokum 26. mars sl. í 45 daga fangelsi, skilorðsbundið í tvö ár og til greiðslu sektar að fjárhæð 180.000 krónur og svipt ökurétti í fjóra mánuði fyrir brot gegn umferðarlögum, lögum um ávana- og fíkniefni og 1. mgr. 244. gr. almennra hegningarlaga. Var skilorðsdómurinn frá 12. júní 2017 þá dæmdur upp.

Samkvæmt 60. gr. almennra hegningarlaga ber nú að taka skilorðsdóminn frá 26. mars upp og dæma ákærðu refsingu í einu lagi eftir reglum 78. gr. almennra hegningarlaga um hegningarauka. Ákveðst refsingin fangelsi í tvo mánuði, skilorðsbundið eins og greinir í dómsorði. Þá verður ákærða dæmd til að greiða þóknun skipaðs verjanda síns eins og hún ákveðst í dómsorði, virðisaukaskattur meðtalinn.

Dóm þennan kveður upp E-kk-nf S-kk-nf dómstjóri.

D Ó M S O R Ð :

Ákærða, H-kvk-nf S-kvk-nf G-kvk-nf, sæti fangelsi í tvo mánuði, en fresta ber fullnustu refsingarinnar og skal hún falla niður að liðnum tveimur árum frá uppsögu þessa dóms að telja, haldi ákærða almennt skilorð 57. gr. almennra hegningarlaga með áorðnum breytingum.

Ákærða greiði þóknun skipaðs verjanda síns, J-kvk-ef Ó-kvk-ef A-kvk-ef lögmanns, 84.320 krónur.
S-66/2018

Mál þetta, sem var dómtekið 17. maí, höfðaði lögreglustjórinn á Norðurlandi eystra hér fyrir dómi þann 2. maí sl. með ákæru á hendur H-kk-þgf S-kk-þgf G-kk-þgf, ..., dvalarstaður ... Akureyri, fyrir þjófnað;

„með því að hafa þriðjudaginn 6. mars 2018, farið inn í tvær ólæstar bifreiðar sem lagt hafi verið á bifreiðastæði við verslunarmiðstöðina á Glerártorgi á Akureyri og stolið úr annarri bifreiðinni bakpoka með tölvu af gerðinni HP Pavilion og nokkrum skólabókum í ensku og stærðfræði auk stílabóka og úr hinni bifreiðinni íþróttatösku með ýmis konar íþróttafatnaði, heyrnartólum og millistykki fyrir Iphone 6, samtals að áætluðu verðmæti um 20.000- krónur.

Telst þetta varða við 1.mgr. 244. gr. almennra hegningarlaga nr. 19, 1940.

Þess er krafist að ákærði verði dæmdur til refsingar, til greiðslu alls sakarkostnaðar.

Einkaréttarkrafa:

1. [A] gerir bótakröfu á hendur ákærða að fjárhæð kr. 20.260, auk vaxta skv. 1. mgr. 8. gr. laga nr. 38,2001 frá 6. mars 2018 og þar til mánuður er liðin frá birtingu kröfunnar en síðan dráttarvaxta skv. 1. mgr. 6. gr. sbr. 9. gr. laganna til greiðsludags. Þá er jafnframt krafist greiðslu málskostnaðar við að halda kröfu þessari fram, brotaþola að skaðlausu.“

Ákærði sótti ekki þing, þrátt fyrir að hafa verið birt fyrirkall. Þar var þess getið að málið kynni að verða dæmt að honum fjarstöddum, sbr. 1. mgr. 155. gr. laga nr. 88/2008. Er því heimilt samkvæmt 1. mgr. 161. gr. sömu laga með áorðnum breytingum að leggja dóm á málið að ákærða fjarverandi, enda varðar brot ekki þyngri viðurlögum en þar er áskilið í a-lið og framlögð gögn verða talin nægjanleg til sakfellingar. Verður ákærði sakfelldur fyrir þá háttsemi sem honum er gefin að sök í ákæru og þar er rétt heimfærð til refsiákvæðis.

Af hálfu tjónþola var ekki sótt þing. Bótakrafa var felld niður, sbr. 2. mgr. 174. gr. laga nr. 88/2008.

Ákærði á nokkurn sakaferil að baki. Síðast var hann dæmdur 20. maí 2016 í 8 mánaða fangelsi, þar af 5 mánuðir skilorðsbundnir í tvö ár og sviptur ökurétti ævilangt fyrir brot gegn 1. mgr. 45. gr. a og 1. mgr. 48. gr. umferðarlaga. Var skilorðshluti dóms frá 7. júní 2012 dæmdur með.

Samkvæmt 60. gr. almennra hegningarlaga ber nú að taka skilorðshluta dómsins frá 20. maí 2016 upp og dæma refsingu í einu lagi eftir reglum 77. gr. laganna. Ákveðst refsing ákærða fangelsi í sex mánuði, sem ekki eru efni til að skilorðsbinda.

Dóm þennan kveður upp E-kk-nf S-kk-nf dómstjóri.

D Ó M S O R Ð :

Ákærði, H-kk-nf S-kk-nf G-kk-nf, sæti fangelsi í sex mánuði.
S-82/2018

Mál þetta, sem var dómtekið 15. júní sl., var höfðað af lögreglustjóranum á Norðurlandi eystra, með ákæru útgefinni 18. maí sl., á hendur V-kk-þgf Á-kk-þgf J-kk-þgf, kt. [...], Akureyri,

„fyrir umferðarlagabrot, með því að hafa, aðfaranótt sunnudagsins 1. apríl 2018, ekið bifreiðinni [...], undir áhrifum áfengis (vínandi í blóði reyndist vera 0,77 ‰) og undir áhrifum ávana- og fíkniefna (í þvagsýni fannst tetrahýdrókannabínólsýra), frá veitingahúsinu T Bone steikhús við Brekkugötu 3 á Akureyri, um götur bæjarins og að heimili sínu að Grenivöllum 30, þar sem lögregla hafði afskipti af honum.

Teljast brot þessi varða við 1. mgr., sbr. 2. mgr. 45. gr., 1. mgr. sbr. 2. mgr. 45. gr. a, allt sbr. 1. mgr. 100. gr. umferðarlaga nr. 50/1987, með síðari breytingum.

Þess er krafist að ákærði verði dæmdur til refsingar og greiðslu alls sakarkostnaðar. Jafnframt er gerð sú krafa að ákærði sæti sviptingu ökuréttar samkvæmt 101. gr. og 102. gr. nefndra umferðarlaga, með síðari breytingum.“

Ákærði sótti ekki þing þrátt fyrir löglega birt fyrirkall. Þar var þess getið að málið kynni að verða dæmt að honum fjarstöddum, sbr. 1. mgr. 155. gr. laga nr. 88/2008. Er því heimilt samkvæmt 1. mgr. 161. gr. sömu laga með áorðnum breytingum að leggja dóm á málið að ákærða fjarverandi, enda varðar brot ekki þyngri viðurlögum en þar er áskilið í a-lið og framlögð gögn verða talin nægjanleg til sakfellingar. Verður ákærði sakfelldur fyrir þá háttsemi sem honum er gefin að sök í ákæru og er þar rétt heimfærð til refsiákvæða.

26. apríl 2012 gerði ákærði sátt vegna hraðaaksturs og akstur undir áhrifum áfengis. Samkvæmt henni skyldi hann greiða 175.000 krónur í sekt og var sviptur ökuréttindum í 8 mánuði. 5. ágúst 2015 gerði hann sátt vegna hraðaksturs og akstur undir áhrifum fíkniefna. Því er nú um að ræða ítrekun brots í annað sinn. Í samræmi við dómvenju er refsing ákærða nú ákveðin fangelsi í 30 daga. Ákærði verður sviptur ökurétti ævilangt, sbr. 3. mgr. 101. gr. umferðarlaga nr. 50/1987. Þá skal ákærði greiða sakarkostnað, 108.592 krónur.

Ákærði er sviptur ökuréttindum

Dóm þennan kveður upp A-kvk-nf S-kvk-nf, aðstoðarmaður dómara.

D Ó M S O R Ð :

Ákærði, V-kk-nf Á-kk-nf J-kk-nf, sæti fangelsi í 30 daga.

Ákærði er sviptur ökurétti ævilangt frá birtingu dómsins að telja.

Ákærði skal greiða sakarkostnað, 108.592 krónur.
S-93/2018

Mál þetta, sem var dómtekið 6. júlí sl., var höfðað með ákæru lögreglustjórans á Norðurlandi eystra, dagsettri 11. júní 2018, á hendur H-kk-þgf E-kk-þgf, kt. [...], Akureyri,

„fyrir þjófnað, með því að hafa laugardaginn 3. febrúar 2018, stolið í verslun Hagkaupa að Furuvöllum 5 á Akureyri leikföngum (módelum af flugvélum, þyrlum og snjósleðum) og matvöru samtals að verðmæti 16.083 krónur.

Telst þetta varða við 1. mgr. 244. gr. almennra hegningarlaga nr. 19, 1940.

Þess er krafist að ákærði verði dæmdur til refsingar og greiðslu alls sakarkostnaðar.

Einkaréttarkrafa:

Hagar hf., kt. 670203-2120, Hagasmára 1, Kópavogi gerir bótakröfu á hendur ákærða að fjárhæð kr. 16.083, auk vaxta skv. 1. mgr. 8. gr. laga nr. 38/2001 frá 3. febrúar 2018 til 5. júlí 2018 en síðan dráttarvöxtum skv. 1. mgr. 6. gr. sbr. 9. gr. laganna til greiðsludags. Þá er jafnframt krafist greiðslu málskostnaðar að skaðlausu samkvæmt síðar framlögðum málskostnaðarreikningi eða að mati dómsins, að teknu tilliti til virðisaukaskatts af málflutningsþóknun.“

Ákærði hefur játað sakargiftir. Með játningu hans, sem ekki er ástæða til að efa að sé sannleikanum samkvæmt, og gögnum málsins, er nægilega sannað að hann hafi gerst sekur um þá háttsemi sem í ákæru er lýst og þar er réttilega heimfærð til refsiákvæða. Verður lagður dómur á málið án frekari sönnunarfærslu, sbr. heimildarákvæði 164. gr. laga nr. 88/2008. Að þessu virtu er ákærði sakfelldur fyrir þá háttsemi sem honum er gefin að sök.

Sakarferill ákærða hefur ekki áhrif á ákvörðun refsingar í máli þessu. Refsing hans nú er ákveðin 30 daga fangelsi, skilorðsbundið eins og segir í dómsorði.

Ákærði hefur samþykkt bótakröfu sem er því tekin til greina að fullu. Ekki verður séð að bótakrefjandi hafi haft kostnað af rekstri málsins sem fellur undir málskostnað samkvæmt 1. mgr. 129. gr. laga nr. 91/1991 um meðferð einkamála.

Enginn sakarkostnaður var af rekstri málsins.

A-kvk-nf S-kvk-nf, aðstoðarmaður dómara, kveður upp dóm þennan.

D Ó M S O R Ð :

Ákærði, H-kk-nf E-kk-nf, sæti fangelsi í 30 daga, en fresta ber fullnustu refsingarinnar og hún falla niður að liðnum tveimur árum frá uppsögu þessa dóms að telja, haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Ákærði greiði bótakrefjanda, Högum hf., 16.083 krónur, auk vaxta skv. 1. mgr. 8. gr. laga nr. 38/2001 frá 3. febrúar 2018 til 5. júlí 2018 en síðan dráttarvöxtum skv. 1. mgr. 6. gr. sömu laga til greiðsludags.
S-112/2018

Mál þetta, sem var dómtekið 8. maí 2018, höfðaði lögreglustjórinn á höfuðborgarsvæðinu með ákæru 6. mars 2018, á hendur ákærða, S-kk-þgf S-kk-þgf R-kk-þgf, kt. 000000-0000, [...]:

,,fyrir umferðarlagabrot í Hafnarfirði með því að hafa að kvöldi laugardagsins 29. apríl 2017 ekið bifreiðinni [...] óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 310 ng/ml, MDMA 1000 ng/ml og tetrahydrókannabínól 0,6 ng/ml) austur Reykjanesbraut inn á Hamraberg og síðan Víðiberg þar sem aksturinn var stöðvaður við hús númer 1.

Telst brot þetta varða við 1. og 2. mgr. 45. gr. a., sbr. 1. mgr. 100. gr., umferðarlaga nr. 50/1987, sbr. 5. gr. laga nr. 66/2006.

Þess er krafist að ákærði verði dæmdur til refsingar og til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006.“

Ákærði sótti ekki þing við þingfestingu málsins 8. maí 2018 og boðaði ekki forföll en í fyrirkalli sem var ásamt ákæru birt ákærða 16. apríl 2018 var tekið fram að yrði ekki sótt þing af hans hálfu mætti hann búast við því að fjarvist hans yrði metin til jafns við það að hann viðurkenndi að hafa framið þau brot sem hann væri ákærður fyrir og að dómur yrði lagður á málið að honum fjarstöddum, sbr. 1. mgr. 161. gr. laga nr. 88/2008 um meðferð sakamála.

Með vísan til ofanritaðs og gagna málsins að öðru leyti telur dómurinn þannig sannað að ákærði hafi framið það brot sem ákært er út af og er brot hans réttilega heimfært til refsiákvæða í ákærunni.

Ákærði er fæddur árið 1987 og á samkvæmt framlögðu sakavottorði að baki sakaferil sem nær aftur til ársins 2011. Ákærði gekkst undir sektargerð lögreglustjóra 9. nóvember 2011 þess efnis að ákærði samþykkti að greiða 80.000 krónur í sekt og sæta sviptingu ökuréttar í fjóra mánuði meðal annars fyrir brot gegn 1. sbr. 2. mgr. 45. gr. a. umferðarlaga. Þá gekkst ákærði undir sektargerð lögreglustjóra 10. apríl 2012 þess efnis að ákærði samþykkti að greiða 260.000 krónur í sekt og sæta sviptingu ökuréttar í 24 mánuði meðal annars fyrir brot gegn 1. sbr. 2. mgr. 45. gr. a. umferðarlaga. Með dómi Héraðsdóms Reykjaness 19. maí 2017 var ákærði dæmdur í 30 daga fangelsi meðal annars fyrir brot gegn 1. sbr. 2. mgr. 45. gr. a. umferðarlaga, en með sama dómi var ákærði sviptur ökurétti ævilangt.

Brot það sem ákærði hefur nú verið sakfelldur fyrir var framið 29. apríl 2017 eða fyrir uppkvaðningu áðurnefnds dóms frá 19. maí 2017. Refsingu ákærða nú ber því að ákvarða samkvæmt 78. gr. almennra hegningarlaga nr. 19/1940.

Samkvæmt framansögðu og að broti ákærða virtu þykir refsing hans samkvæmt dómvenju réttilega ákveðin fangelsi í 15 daga.

Með vísan til framangreinds og í samræmi við kröfugerð ákæruvalds og með vísan til 101. gr. og 102. gr. umferðarlaga nr. 50/1987, er ævilöng svipting ökuréttar ákærða áréttuð.

Þrátt fyrir sakfellingu ákærða verður sakarkostnaður ekki á hann felldur þar sem þess er ekki krafist í ákæru.

M-kvk-nf H-kvk-nf H-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, S-kk-nf S-kk-nf R-kk-nf, sæti fangelsi í 15 daga.

Ákærði er sviptur ökurétti ævilangt.

M-kvk-nf H-kvk-nf H-kvk-nf
S-117/2018

Mál þetta er höfðað með ákæru héraðssaksóknara, útgefinni 8. marz 2018, á hendur S-kk-þgf Þ-kk-þgf Ó-kk-þgf, kt. 000000-0000, [...], „fyrir stórfellt fíkniefnalagabrot, með því að hafa föstudaginn 26. júní 2015, í skrifstofuhúsnæði við Akralind 4 í Kópavogi, haft í vörslum sínum í sölu- og dreifingarskyni samtals 579,61 g af kókaíni (að styrkleika 30-31%), sem lögreglan fann við húsleit. Telst brot þetta varða við 173. gr. a. almennra hegningarlaga nr. 19/1940, sbr. 1. gr. laga nr. 64/1974 og 1. gr. laga nr. 32/2001. Þess er krafist að ákærði verði dæmdur til refsingar og greiðslu alls sakarkostnaðar. Jafnframt er þess krafist að gerð verði upptæk 579,61 g af kókaíni, sem hald var lagt á, samkvæmt heimild í 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 848/2002.“

Ákærði játar sök samkvæmt ákærunni. Hann krefst vægustu refsingar sem lög leyfi og að sakarkostnaður, þar með talin þóknun verjanda, verði greiddur úr ríkissjóði.

Með játningu ákærða, sem fær stoð í gögnum málsins og ekki þykir ástæða til að draga í efa telst hann sannur að sök og hefur unnið sér til refsingar, en háttsemi hans er rétt færð til refsiheimildar í ákæru.

Af sakaferli ákærða skal þess getið að í maí 2015 var hann dæmdur til níu mánaða fangelsisvistar fyrir fíkniefnalagabrot og brot gegn 1. sbr. 2. mgr. 45. gr. a umferðarlaga og var jafnframt sviptur ökurétti í tólf mánuði. Samkvæmt sakavottorði lauk hann samfélagsþjónustu vegna þessa dóms í desember 2014.

Ákærði er sakfelldur fyrir að hafa haft 579,61 g af kókaíni í vörzlum sínum og ætlað til sölu og dreifingar. Hann hefur áður verið dæmdur til refsingar fyrir fíkniefnalagabrot. Lauk samfélagsþjónustu hans, vegna þess dóms, um hálfu ári áður en hann framdi brot sitt nú. Verður refsing hans nú ákveðin fangelsi í tólf mánuði. Þegar horft er til skýlausrar játningar ákærða, bæði hjá lögreglu og við meðferð málsins fyrir dómi, til styrks efnisins sem telja verður fremur vægan en einkum til þess að brot ákærða er framið í júní 2015 en ákæra er gefin út meira en hálfu þriðja ári síðar, án þess að sá dráttur hafi verið skýrður, þykir rétt að ákveða að fullnustu tíu mánaða af refsingunni skuli frestað og hún falla niður að liðnum þremur árum haldi ákærði almennt skilorð. Ákærði verður dæmdur til greiðslu málsvarnarþóknunar S-kk-ef H-kk-ef lögmanns, verjanda síns fyrir dómi og á rannsóknarstigi, 682.000 króna að virðisaukaskatti meðtöldum, og annars sakarkostnaðar sem samkvæmt yfirliti lögreglustjóra nemur 155.060 krónum. Fallast ber á gerða upptökukröfu. Af hálfu ákæruvaldsins fór P-kk-nf H-kk-nf H-kk-nf saksóknarfulltrúi með málið. Þ-kk-nf D-kk-nf kveður upp dóm þennan.

D Ó M S O R Ð

Ákærði, S-kk-nf Þ-kk-nf Ó-kk-nf, sæti fangelsi í tólf mánuði. Fullnustu tíu mánaða af refsingunni skal frestað og niður skal hún falla að liðnum þremur árum haldi ákærði almennt skilorð 57. gr. almennra hegningarlaga nr. 19/1940.

Ákærði greiði 682.000 króna málsvarnarþóknun skipaðs verjanda síns, S-kk-ef H-kk-ef lögmanns, og 155.060 króna annan sakarkostnað.

Upptæk eru gerð 579,61 g af kókaíni sem lögregla lagði hald á við rannsókn málsins.

Þ-kk-nf D-kk-nf
S-123/2018

Mál þetta, sem var tekið til dóms 8. maí 2018, höfðaði lögreglustjórinn á höfuðborgarsvæðinu með ákæru 13. mars 2018 á hendur D-x-x J-x-x, kt. 000000-0000, Nýbýlavegi 54, Kópavogi:

,,fyrir eftirtalin umferðarlagabrot á árinu 2017 með því að hafa:

I

Fimmtudaginn 6. apríl í Reykjavík ekið bifreiðinni [...] sviptur ökurétti vestur Stekkjarbaka á móts við Heimahvamm þar sem brotið var ljósmyndað.

II

Föstudaginn 22. september í Kópavogi ekið sömu bifreið sviptur ökurétti og undir áhrifum áfengis (vínandamagn í blóði mældist 2,15 ‰) frá Olís við Hamraborg og áfram austur Hamraborg uns aksturinn var stöðvaður við Álfhólsveg númer 6.

Teljast brot í báðum liðum varða við 1. mgr. 48. gr., en brot í lið II auk þess við 1. mgr., sbr. 3. mgr. 45. gr., allt sbr. 1. mgr. 100. gr. umferðalaga nr. 50/1987.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006.“

Við fyrirtöku málsins 8. maí 2018 kom ákærði fyrir dóm og játaði sök. Í ljósi játningar ákærða var farið með málið samkvæmt 164. gr. laga nr. 88/2008 um meðferð sakamála. Var málið því tekið til dóms án frekari sönnunarfærslu eftir að sækjanda og ákærða hafði verið gefinn kostur á að tjá sig um lagaatriði máls og ákvörðun viðurlaga.

Ákærði hefur skýlaust játað sök í málinu. Að mati dómsins samrýmist játning hans framkomnum gögnum. Brot ákærða teljast því sönnuð og eru þau réttilega heimfærð til refsiákvæða í ákæru.

Ákærði er fæddur árið 1976 og á samkvæmt framlögðu sakavottorði að baki sakaferil sem nær aftur til ársins 2009. Við úrlausn þessa máls hefur áhrif að ákærði gekkst undir sektargerð lögreglustjóra 28. júlí 2015 þess efnis að ákærði samþykkti að greiða 220.000 krónur í sekt og sæta sviptingu ökuréttar í 24 mánuði fyrir brot gegn 1. sbr. 3. mgr. 45. gr. og 1. mgr. 48. gr. umferðarlaga (sviptur ökurétti). Ákærði gekkst undir sektargerð lögreglustjóra 15. febrúar 2016 þess efnis að ákærði samþykkti að greiða 340.000 krónur í sekt og sæta sviptingu ökuréttar í fjögur ár fyrir brot gegn 1. sbr. 3. mgr. 45. gr. og 1. mgr. 48. gr. umferðarlaga (sviptur ökurétti).

Að framangreindum sakaferli og að brotum ákærða virtum, sbr. og einnig 77. gr. almennra hegningarlaga nr. 19/1940, þykir refsing ákærða samkvæmt dómvenju réttilega ákveðin fangelsi í 60 daga.

Með vísan til framangreinds ber, í samræmi við kröfugerð ákæruvalds og með vísan til 101. og 102. gr. umferðarlaga nr. 50/1987, að svipta ákærða ökurétti ævilangt frá birtingu dóms þessa að telja.

Á grundvelli sakfellingar ákærða, sbr. 1. mgr. 235. gr. laga nr. 88/2008 um meðferð sakamála, verður ákærða gert að greiða allan sakarkostnað málsins, samkvæmt framlögðu yfirliti sækjanda um slíkan kostnað og með stoð í öðrum gögnum málsins, samtals 24.255 krónur.

M-kvk-nf H-kvk-nf H-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, D-x-x J-x-x, sæti fangelsi í 60 daga.

Ákærði er sviptur ökurétti ævilangt frá birtingu dóms þessa að telja.

Ákærði greiði 24.255 krónur í sakarkostnað.

M-kvk-nf H-kvk-nf H-kvk-nf